ΑΘΗΝΑ 01/06/2023

ΑΡ. ΠΡΩΤ.: 1170

ΠΡΟΣ: 1. ΥΠΟΥΡΓΟ ΥΓΕΙΑΣ

Κα. ΑΝΑΣΤΑΣΙΑ ΚΟΤΑΝΙΔΟΥ

2. ΥΠΟΥΡΓΟ ΟΙΚΟΝΟΜΙΚΩΝ

Κο. ΘΕΟΔΩΡΟ ΠΕΛΑΓΙΔΗ

3. ΔΙΕΥΘΥΝΣΗ ΔΗΜΟΣΙΟΝΟΜΙΚΗΣ ΠΟΛΙΤΙΚΗΣ

ΚΟΙΝ.: ΣΩΜΑΤΕΙΑ ΜΕΛΗ ΠΟΕΔΗΝ

**ΘΕΜΑ:ΑΝΑΖΗΤΗΣΗ ΚΑΤΑΒΛΗΘΕΝΤΩΝ ΕΠΙΠΛΕΟΝ ΠΟΣΩΝ ΤΟΥ ΕΠΙΔΟΜΑΤΟΣ ΕΠΙΚΙΝΔΥΝΗΣ & ΑΝΘΥΓΙΕΙΝΗΣ ΕΡΓΑΣΙΑΣ ΠΟΥ ΠΡΟΕΒΛΕΠΕ Η ΚΑΤΑΡΓΗΘΕΙΣΑ Κ.Υ.Α.**

Κύριοι Υπουργοί,

Η Κοινή Υπουργική Απόφαση (ΦΕΚ 2611) που καθορίζει το Επίδομα Επικίνδυνης και Ανθυγιεινής Εργασίας του άρθρου 18 του Ν. 4354/2015 (Α΄176) των υπαλλήλων του Υπουργείου Υγείας και των εποπτευόμενων φορέων εκδόθηκε 21 Απριλίου 2023.

Στην παράγραφο 10 του άρθρου 3 υπάρχει ασάφεια νόμου καθότι η εν λόγω Κοινή Υπουργική Απόφαση ήταν υπό έκδοση πριν 31/3/2023 και τελικά μετά τις διαμαρτυρίες της ΠΟΕΔΗΝ και άλλων φορέων καθυστέρησε η έκδοσή της σε μεταγενέστερο χρόνο (21-4-2023).

Έτσι καθορίζεται ασαφώς ότι στην περίπτωση των υπαλλήλων που με βάσει την παρούσα Απόφαση προβλέπεται καταβολή χαμηλότερου Επιδόματος σε σχέση με το νόμιμο καταβαλλόμενο Επίδομα κατά την 1/1/2023 τα επιπλέον ήδη καταβληθέντα ποσά κατά το χρονικό διάστημα από την έναρξη ισχύος της παρούσας και μέχρι την εφαρμογή , αλλά όχι πέραν της 31/3/2023 δεν αναζητούνται.

Πως είναι δυνατόν να εφαρμοσθεί η συγκεκριμένη παράγραφος που προβλέπει ότι οι υπάλληλοι που έλαβαν με την καταργηθείσα απόφαση μεγαλύτερο επίδομα θα πρέπει να επιστρέψουν τα χρήματα στα Νοσοκομεία από την έναρξη ισχύος της νέας Κοινής Υπουργικής Απόφασης δηλαδή από 21 Απριλίου 2023 και ταυτόχρονα να προβλέπει η ίδια διάταξη ότι δεν αναζητούνται τα επιπλέον ποσά που καταβλήθηκαν έως 31/3/2023 προγενέστερη καθορίζεται ημερομηνία από την έκδοσή της Κ.Υ.Α.

Στους υπαλλήλους καταβλήθηκαν οι μισθοί Απριλίου, Μαΐου και σε πολλά Νοσοκομεία ο μισθός Ιουνίου (προπληρωμή) με τα Επιδόματα που προβλέπει η καταργηθείσα Κ.Υ.Α. αφού βρίσκεται σε εξέλιξη η διαδικασία ένταξης των υπαλλήλων στις νέες κατηγορίες του Επιδόματος.

Νοσοκομεία ήδη άρχισαν να κάνουν πράξεις επιστροφής των επιπλέον ποσών του Επιδόματος που καταβλήθησαν το Μάιο.

Ως εκ τούτω θα πρέπει να εκδοθεί Ερμηνευτική Εγκύκλιος ή ΠΡΑΞΗ ΝΟΜΟΘΕΤΙΚΟΥ ΠΕΡΙΕΧΟΜΕΝΟΥ από το Γενικό Λογιστήριο του Κράτους και το Υπουργείο Υγείας ότι δεν αναζητούνται τα επιπλέον ποσά του Επιδόματος που καταβλήθηκαν στους υπαλλήλους έως την εφαρμογή της Κ.Υ.Α. και όχι πέραν 31/5/2023.

ΓΙΑ ΤΗΝ Ε.Ε. ΤΗΣ ΠΟΕΔΗΝ

Ο ΠΡΟΕΔΡΟΣ Ο ΓΕΝ. ΓΡΑΜΜΑΤΕΑΣ

ΜΙΧΑΛΗΣ ΓΙΑΝΝΑΚΟΣ ΧΡΗΣΤΟΣ ΠΑΠΑΝΑΣΤΑΣΗΣ